Diari Oficial de la Generalitat Valenciana


Sumari del DOGV 9236, del 16-12-2021 (2021/11229)

Informació publica de la suspensió admissió a tràmit i atorgament de llicències per a la implantació d'instal·lacions d'energia fotovoltaica i/o eòlica (que no siguen d'autoconsum) amb la finalitat d'estudiar la reforma de l'ordenació urbanística d'aquest ús en el sòl no urbanitzable i sòl urbanitzable no programat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9236

Data del DOGV
:   16-12-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/11392


Data del document
:   18-11-2021

Organisme emissor
:   Ajuntament de Catadau

Tipus de document
:   Anunci

Descriptors 

:   * Catadau
    * pla d'urbanisme
    * administració local

Informació publica de la suspensió admissió a tràmit i atorgament de llicències per a la implantació d'instal·lacions d'energia fotovoltaica i/o eòlica (que no siguen d'autoconsum) amb la finalitat d'estudiar la reforma de l'ordenació urbanística d'aquest ús en el sòl no urbanitzable i sòl urbanitzable no programat. [2021/11013]  
Per l'Ajuntament ple en sessió ordinària celebrada el passat dia 17 de novembre de 2021, va acordar per unanimitat, l'aprovació del següent acord en la part dispositiva del qual diu:  
El Ple de la corporació, per unanimitat acorda:  
  
Primer. Acordar la suspensió de l'atorgament i admissió a tràmit de les llicències que es puguen sol·licitar per a la implantació d'instal·lacions d'energia fotovoltaica i/o eòlica (sempre que no siguen d'autoconsum), conforme a l'article 68 TRLOTUP, i amb la finalitat d'estudiar la reforma de l'ordenació urbanística d'aquests usos en el nou PGOU que està en fase de redacció.  
L'àmbit d'aquesta suspensió és tot el sòl no urbanitzable del municipi (comú i protegit) i el sòl urbanitzable no programat, exceptuant-se la muntanya d'utilitat pública V-035.  
Segon. Establir la duració de la suspensió en el termini màxim establit en l'article 68 del TRLOTUP, si bé podrà alçar-se totalment o parcialment o limitar-se la seua duració segons el contingut del document de planejament que finalment resulte sotmés a exposició pública.  
  
Tercer. Remetre el present acord, a la Direcció General d'Indústria i a la Direcció General d'Ordenació del Territori i Paisatge, perquè en prengueu coneixement i efectes, en la tramitació dels expedients emparats en el Decret 14/2020 d'autorització de plantes generadores d'energia.  
Quart. Remetre el present acord, amb caràcter d'urgència, al Diari Oficial de la Generalitat Valenciana per a la seua publicació, moment a partir del qual entrarà en vigor la suspensió. Així mateix, publicar l'acord en el tauler d'anuncis i en la web municipal.  
Contra aquest acord es podran interposar, alternativament, qualsevol dels següents recursos, sense perjudici que puga exercitar, si escau, qualsevol altre que estima, procedent, sense que puguen simultaniejar-se:  
1. Potestativament recurs de reposició davant de l'Ajuntament en el termini d'un mes, a comptar des de l'endemà de la publicació de l'acord en el DOGV.  
2. Recurs contenciós administratiu davant del jutjat contenciós administratiu, en el termini de dos mesos a comptar des del mateix dia.  
  
Cosa que es fa pública per a coneixement i als efectes oportuns.  
  
Catadau, 18 de novembre de 2021.- L'alcalde president: Manuel Enrique Bono Donat.